ნიუ-იორკ ნიქსი
ნიუ-იორკ ნიქერბოკერსი (ინგლ. New York Knickerbockers), მიღებული და ცნობილი, როგორც ნიქსი (ინგლ. Knicks) — კალათბურთის პროფესიონალური გუნდი, რომელიც მდებარეობს ნიუ-იორკ სიტიში. გუნდი არის ატლანტიკური დივიზიონის და აღმოსავლეთ კონფერენციის წევრი NBA-ში. დაარსებული იქნა 1946 წელს ამერიკის კალათბურთის ასოციაციის (Basketball Association of America) წევრის მიერ, რომელიც შემდგომ ნბა შეუერთდა. ნიქსი არის იმ ორი გუნდიდან ერთ-ერთი ნბა-ში, რომლის ადგილმდებარეობა დაარსებიდან მოყოლებული არ შეცვლილა. (მეორე გუნდი ბოსტონ სელტიკია). ნიქსი იყო წარმატებული გუნდი ადრეულ წლებში, დაწყებული 1950 წლიდან, სადაც მათ 3 ფინალი ითამაშეს მაგრამ სამივეში დამარცხდნენ. ნიქსის წარმატებაში ასევე უნდა აღინიშნოს რედ ჰოულცმენის სახელი, რომელიც გუნდს გუნდს 60იანების ბოლოში ჩაუდგა სათავეში და გუნდს დაეხმარა დომინირებაში იმ დროს. საბოლოოდ კი მან შეძლო გუნდისთვის ორი ჩემპიონის ტიტული მოეპოვებინა 1970 და 1973 წლებში. ხოლო ბოლო ათ წლეულში მხოლოდ ორჯერ შეძლო გასვლა ფლეი-ოფში. ეს უკანასკნელი კი 2011-2012 წლის სეზონში მოახერხა, როდესაც პირველივე რაუნდში მაიამი ჰიტის მიერ იქნა დამარცხებული 5 სერიან თამაშებში ანგარიშით 4-1, მიუხედავად გუნდში სუპერ ვარსკვლავ ამარე სტაუდმაიერის და კარმელო ენტონის ყოფნისა, თუმცა უნდა აღინიშნოს, რომ გუნდს წინა ფლეი-ოფში 13 თამაშიანი წაგება ჰქონდა ზედიზედ და ზუსტად მაიამი ჰიტის წინააღმდეგ შეწყდა ეს დიდი წაგებების სერია.